Motorfietsryer sterf in gru-ongelukFoto: ER24 Werner Vermaak, woordvoerder van ER24, sê paramedici het kort na 6:00 op die toneel in Marineweg aangekom waar ŉ motorfiets en ŉ BMW gebots het. Vermaak sê die motorfietsryer het verskeie amputasies in die botsing opgedoen en is op die toneel dood verklaar. Hy sê die bestuurder van die BMW is nie ernstig beseer nie. Die presiese oorsaak van die botsing word deur die polisie ondersoek.